**Rövidpályás Úszó Világbajnokság - önkéntesek kerestetnek!**

A Rövidpályás Úszó Világbajnokságot **2024.12.10-15** között Budapesten, a Duna Arénában rendezik meg, mely során a világ leggyorsabb úszói gyűlnek össze, hogy idén utoljára összemérjék tudásukat. Még egy ilyen kiélezett verseny, ahol minden másodperc és minden centiméter számít, sem valósulhat meg önkéntesek közreműködése nélkül.

**GYERE és LÉGY TAGJA te is a Rövidpályás Úszó Világbajnokság**

**ÖNKÉNTES CSAPATÁNAK!**

Ha szeretnél részese lenni az év legvizesebb, szinte évzáró sporteseményének és bepillantanál egy világesemény kulisszái mögé, netán nyelvtudásod kamatoztatnád a külföldi vendégek mellett, akkor **jelentkezz TE is önkéntesnek**! Nem gond, ha még nem voltál önkéntes korábban, várjuk egyéni, vagy akár csoportos jelentkezéseiteket is. Oszd meg a hírt családi, baráti és sportolói körben!

**Jelentkezz önkéntesnek és légy csapatunk tagja:** <https://volhub.hu/>

Az önkéntesektől **minimum 6 nap (műszak)** vállalását kérjük az eseményen. Önkéntes feladatok ellátására már a verseny előkészítő (december 1-9.) időszakában is lesz lehetőség. Természetesen olyan lelkes önkéntesek jelentkezését is várjuk, akik egyetlen percet sem akarnak elmulasztani 2024 egyik legjobban várt eseményéből.

A verseny önkéntesei számára a **felejthetetlen élmények** mellett **formaruhát** és napi egyszeri étkezést is biztosítunk.

További információkért látogass el az <https://worldaquatics-budapest2024.com/> oldalra!

Ne feledd: …mindenki lehet önkéntes!

MTSE Önkéntes és Fenntarthatósági Irodája